חוק הסיעוד הינו חוק, הדואג לרווחת הקשיש ומאפשר לקשישים המוגבלים בתפקוד היום יומי לקבל שירותי סיעוד. מופעל משנת 1988 על ידי המוסד לביטוח לאומי, קופות החולים ושירותי הרווחה העירוניים. קשישים, הנמצאים זכאים לחוק הסיעוד יכולים לקבל עזרה סיעודית וסיוע בפעילויות היום-יום כגון: רחצה, הלבשה, הכנת אוכל וניהול משק הבית (לא ניקיון יסודי). הגמלה ניתנת עבור כל אזרח ותושב על פי קריטריונים מסוימים ללא כל עלות נוספת מצד הזכאי.